**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

 **konaného dňa 8. 3. 2024 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

 **konaného dňa 8. 3. 2024 o 1530 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák

Mgr. Martina Vonšáková

**Neprítomní:**

PaedDr. Anna Grobarčíková

**Ostatní prítomní:**

Michal Fernéza

**POGRAM:**

1. Otvorenie
2. Kontrola uznesení
3. Prehľad a správy kontrolóra o vykonaných kontrolách za obdobie IV. štvrťroka 2023
4. Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2023
5. Obecné komunikácie – predloženie zámeru vysporiadania vlastníckych práv k obecným komunikáciám
6. Jednoduché pozemkové úpravy
7. Územný plán
8. Vodovod Lengy
9. Rôzne
10. Interpelácia poslancov
11. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslancov Bc. Dášu Chudiakovú a Petra Chudjaka, za zapisovateľku Mgr. Alenu Vojtašákovú. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľne schválený.

Poslanci, ktorí schvaľujú program rokovania:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**2. Kontrola uznesení**

Na poslednom zasadaní neboli uložené žiadne uznesenia.

**3. Prehľad a správy kontrolóra o vykonaných kontrolách za obdobie IV. štvrťroka 2023**

Hlavná kontrolórka Obce Sihelné Bc. Anna Luscoňová predložila a oboznámila poslancov OZ s prehľadom a správami o vykonaných kontrolách za obdobie IV. štvrťroka 2023.

**Súpis najvyšších a najzaujímavejších príjmov a výdavkov obce za IV. štvrťrok** **príjem**  výnos dane od štátu október: 78 905 €, 19 997,51 € november: 80 397 € december: 80 002 €, 22 219,46 €

**Odkúpenie pozemku od obce:**

**Výdavky**

GiGanet/elektroinštalačný materiál 860,52 €

Energos/externý manažment 2 678,40 €

Technické služby Námestovo/vývoz odpadu 2 662,38 €

Elektroinštalačný materiál/ELSPOL 1 423,04 €

Čítačka obedov ŠJ 3 702,00 €

Spracovanie žiadosti o poskytnutie NFP/2. časť 1 500,00 €

COOP/nákupné poukážky pre dôchodcov 280 ks 4 200,00 €

Projekt pri CZŠ „Rekonštrukcia športoviska“ 2 250,00 €

Jagelka/uloženie odpadu, dovoz kameninovo 32 t 2 471,98 €

AJS transport/drva s dopravou 436,55 t 7 438,81 €

Energos/externý manažment 2 380,80 €

AT Agrotyp/stroje triedený zber 240 000,00 €

Technické služby Námestovo/vývoz odpadu 3 029,03 €

Kutlák/práce na stavbe KD 8 150,00 €

Vnenčák/práce na stavbe KD strešná konštrukcia 8 850,00 €

Mrocek/práce na stavbe KD 6 000,00 €

Šogor/práce na stavbe KD 4 800,00 €

Šogor/práce na stavbe KD 4 200,00 €

CZŠ/ záujmová činnosť 900,00 €

Cmc/peletky 16 300 kg 5 926,68 €

Rabčan/vývoz odpadu 1 424,76 €

MŠ/baribal/hračky 1 714,60 €

Nákup frézy 11 400,00 €

Stavebný podnik/betón C16/20 14 m3 1 428,00 €

Jagelka/uloženie odpadu, dovoz kameninovo 25,1 t 1 465,85 €

Jozef Brandys/geodetické práce JPÚ Nižný Koniec 1 620,00 €

Rabčan/vývoz odpadu 1 513,15 €

Jagelka/preprava žiakov 2x Sihelné-Tvrdošín plavecký 1 500,00 €

Technické služby/vývoz odpadu 3 266,86 €

Cmc/peletky 12 660 kg 4 496,83 €

Jagelka/preprava žiakov 2x Sihelné-Námestovo 540,00 €

Externé obstarávanie/odmena projekt OŠK šatne 840,00 €

Poukážky pre invalidných občanov 30ks 610,80 €

Jagelka/uloženie odpadu, dovoz kameninovo 50,15 t 2 649,48 €

Mikropro.s.r.o./poradenské služby 1 000,00 €

Miroslav Jagelka/oprava Tatra 1 407,60 €

Cmc/peletky 33 200 kg 11 792,64 €

Makroaudit/auditorské služby 1 284,00 €

Príspevková org./oprava strechy v byt. 485 5 520,00 €

Technické služby/vývoz odpadu 3 478,27 €

Balcerčík/kúrenie prerábka 1 392,00 €

Rabčan/vývoz odpadu 1 582,04 €

Noviny sihelník, kalendáre 600 ks 2 520,00 €

**Poskytnuté príspevky**

DHZ súťaž plameň Oravské Veselé 135,15 €

Rodičovská rada/knihy 84,55 €

DHZ Mikuláš 65,30 €

DHZ Mikuláš 475,40 €

Poľovnícke združenie, vlajka 1 500,00 €

Stolný tenis 57,30 €

**Správa z kontroly pokladničnej hotovosti k 31. 12. 2023**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2023 do 31. 12. 2023 schválený uznesením č. E/3 zo dňa 28. 4. 2023 predkladám správu z kontroly pokladničnej hotovosti k 31. 12. 2023

**Termín kontroly:** od 1. 1. 2024 do 31. 1. 2024

**Kontrola bola zrealizovaná za obdobie**: od 1. 1. 2023 do 31. 12. 2023

**Kontrolovaný objekt:** Obecný úrad

**Cieľom kontroly:** bolo zistiť, či postup kontrolovaného subjektu pri vedení a nakladaní s pokladničnou hotovosťou, príjmov a výdavkov pokladne vo vybratom období bol v súlade so všeobecne záväznými právnymi predpismi a internými predpismi.

**Kontrola bola zameraná:**

- kontrola príjmových a výdavkových dokladov (ďalej len „PPD, VPD“)

- dodržiavanie limitu pokladničnej hotovosti **Kontrolou bolo zistené:** pokladničnú hotovosť vyberajú na úseku overovanie listín, matrika, rozhlas, stavebný úrad, výberu dane a poplatkov, príspevková organizácia **Príjem hotovosti do pokladne pozostával z týchto platieb**  **- príspevková org. vyberá poplatky:** nájomné za nebytové priestory PZ, KD, svadobka, obrusy, byty a služby s tým spojené, poplatky za vodu, stroje, poplatky za prenájom náradia, kataster, prejazd Veselovskou cestou, odkúpenie pozemkov od obce, monografia, fitnescentrum

**- výber správnych poplatkov:** osvedčenie podpisu a osvedčenie podpisu na listine, stavebné povolenie, dodatočné povolenie stavby, návrh na vydanie kolaudačného rozhodnutia, stavebný úrad, verejné priestranstvo, rozhlas

**- výber daní a poplatkov:** daň z nehnuteľnosti, poplatok za psa, odpady, trvalý pobyt, súpisné čísla, poplatok za údržbu cintorína, cintorínsky poplatok, smetná nádoba, poplatok za ubytovanie

**- školská jedáleň:** nákup spotrebného materiálu - zodpovedný za dotáciu pokladne a odvody pokladne na účet obce je starosta obce

**Výdavok v hotovosti z pokladne pozostával z týchto platieb** - vyplatenie transferov neziskovým organizáciám, reprezentačné, reklamné predmety, stravné, nákupy stavebného materiálu, betón, tankovanie, oleje, čistiace potreby do KD, OcÚ, ŠJ, obrusy 50 ks do KD, parkovacia karta, školenia, cestovné výdavky na školenia, občerstvenie voľby, poskytnuté finančné prostriedky na ples zo soc. fondu pre pracovníkov, členské poplatky, súčiastky do strojov a aut, mazivá, kvapaliny, poštovné, reklamné predmety s logom, zmluvy na odkúpenie pozemkov, ochranné pomôcky, pracovná obuv, pracovné oblečenie, kancelárske potreby, parkovacie poplatky, kolky, súčiastky, výmena filtrov, olejov do JCB, osvedčenia o STK, nabíjačky, batérie, filtre, oprava vozidla na vývoz odpadu, rôzne spotrebný materiál do MŠ a ŠJ, knihy, občerstvenie na deň matiek, uvítanie detí, folklórne slávnosti, gajdovačka, stretnutie dôchodcov, Mikuláš, vianočné trhy, koledy, kapustnica pre zamestnancov, vianočný futbalový turnaj, chemikálie, hnojivá, smútočné vence, kytice, sadenice vonku, muškáty, kvetináče, propan butanové bomby, vstupné prehliadky, rodinné prídavky a iné... Zostatok z vedenia pokladne príspevkovej org. z hlavnej činnosti v pokladni neboli, finančné prostriedky a zostatok z pokladne vedľajšej činnosti boli odvedené v sume 117,05 € na účet príspevkovej org.

V rozpočtovej organizácii bola pokladňa vynulovaná a odvedené peniaze z pokladne výberu daní a poplatkov, administratívnych poplatkov na účet obce. V decembrovej pokladni boli vyplatené dotácie hasičom, dôchodcom, stolný tenis, Pokladničné doklady sú očíslované chronologicky za sebou podľa poradia. Číselné označenia týchto dokladov na sebanadväzujú, je tiež rozlíšené či ide o príjem alebo výdaj, ku každému dokladu zodpovedná pracovníčka pripája svoj podpis.

Podľa vnútroorganizačnej smernice č. 1/2022 vedení pokladne neboli prekročené limity pokladničnej hotovosti v rozpočtovej org., ktorý je stanovený vo výške 3 000 €. Vedenie pokladnice upravuje zákon č. 431/2002 Z. z. o účtovníctve v znení neskorších predpisov. Zberný účtovný doklad sa môže vystavovať za každý deň alebo za dlhšie obdobie, najviac však za jeden kalendárny mesiac. Ku kontrole boli predložené pokladničné doklady za obdobie 1/2023 – 12/2023. Dátum vyhotovenia správy: v Sihelnom dňa 20. 2. 2024

**Prehľad pokladničnej hotovosti v rozpočtovej org. v roku 2023**

|  |  |  |  |
| --- | --- | --- | --- |
| **Mesiac** | **Príjem** | **Výdaj** | **Zostatok** |
| Január | 5 518,15 | 5 496,48 | 21,67 |
| Február | 5 805,85 | 5 827,32 | 0,20 |
| Marec | 6 792,20 | 5 958,43 | 833,97 |
| Apríl | 2 061,30 | 2 794,70 | 100,57 |
| Máj | 7 384,65 | 6 725,52 | 759,70 |
| Jún | 4 972,80 | 4 768,54 | 963,96 |
| Júl | 5 244,90 | 6 113,02 | 95,84 |
| August | 10 151,65 | 9 868,63 | 378,86 |
| September | 8 976,90 | 8 476,50 | 879,26 |
| Október | 9 560,57 | 8 943,57 | 1 496,26 |
| November | 5 121,45 | 6 227,91 | 389,80 |
| December | 6 314,50 | 6 704,30 | 0,00 |
| **Spolu** | **77 904,92** | **77 904,92** | **0,00** |

**Správa z kontroly výberu príspevkov od zákonných zástupcov dieťaťa, žiaka v ŠJ a MŠ**

**Kontrolovaný objekt:** MŠ, ŠJ

**Kontrola bola zrealizovaná za obdobie:** od 30. 6. do 31. 12. 2023

**Cieľom kontroly:** bolo zistiť kontrola úplnosti vybratých dokumentov a písomností na úseku nakladania s finančnými prostriedkami a ich súlad s ustanoveniami všeobecne záväzného nariadenia a právnych predpisov

**Kontrolou bolo zistené:**

Obec vo veciach výchovy a vzdelávania v školách a školských zariadeniach, ktorých

je zriaďovateľom v rámci preneseného výkonu štátnej správy v školstve vykonáva kontrolu

v zmysle § 6 ods. 8 písm. a) zákona č. 596/2003 Z. z. o štátnej správe v školstve a školskej

samospráve a o zmene a doplnení niektorých zákonov, t. j.: „kontroluje dodržiavanie všeobecne záväzných právnych predpisov 27) v oblasti výchovy a vzdelávania s výnimkou kontroly podľa §13 a v oblasti školského stravovania“.

**Mesačný príspevok v MŠ** Mesačný príspevok sa v MŠ uhrádza v zmysle §28 ods. 3 až 7 zákona č. 245/2008 o výchove a vzdelávaní (školský zákon) a to:

Vzdelávanie v materských školách sa uskutočňuje za čiastočnú úhradu okrem materských škôl pri zdravotníckych zariadeniach.Za pobyt dieťaťa v materskej škole zriadenej orgánom miestnej štátnej správy v školstve prispieva zákonný zástupca na čiastočnú úhradu výdavkov mesačne na jedno dieťa najviac sumou neprevyšujúcou 7,5 % sumy životného minima pre jedno nezaopatrené dieťa podľa osobitného predpisu.Výšku príspevku za pobyt dieťaťa v materskej škole zriadenej obcou určí zriaďovateľ **všeobecne záväzným nariadením**, ktoré obec má.Všeobecne záväzné nariadenie obce Sihelné o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné č. 1/2009 a Dodatku č. 3/2022.

**Výška mesačného príspevku za pobyt dieťaťa v materskej škole**

1) Za pobyt dieťaťa v materskej škole zriadenej Obcou Sihelné prispieva zákonný zástupca dieťaťa na čiastočnú úhradu výdavkov materskej školy mesačne na jedno dieťa sumou vo výške **15 eur,** ktorý sa nekráti za vymeškané dni v mesiaci a platí sa počas trvania školského roka.

2) Príspevok za čiastočnú úhradu nákladov v MŠ za pobyt dieťaťa od troch do piatich rokov uhrádza zákonný zástupca dieťaťa do 10. dňa príslušného kalendárneho mesiaca.

|  |  |
| --- | --- |
|  |  |

**Príspevok v materskej škole sa neuhrádza za dieťa:**

a) ktoré má jeden rok pred plnením povinnej školskej dochádzky,

b) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu,

c) ktoré je umiestnené v zariadení na základe rozhodnutia súdu,

d) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom.

3) Prevádzka materskej školy **môže byť zabezpečená aj počas obdobia prázdnin** a to podľa podmienok určených zriaďovateľom.

4) Príspevok za pobyt dieťaťa v materskej škole zákonný zástupca uhrádza bezhotovostným prevodom na účet školy alebo poštovou poukážkou do 10. dňa v príslušnom kalendárnom mesiaci. Spôsob platenia spresní riaditeľ školy vo vnútornom predpise.

Kontrolou bolo zistené, že rodičia hradia príspevok za dieťa na účet materskej škôlky. Na konci mesiaca je tabuľka, kde sú menovite rozpísané deti, ich variabilný symbol, špecifický symbol a platby na účet. Celkový počet detí v MŠ je 85 detí. Z toho, deti ktoré majú jeden rok pred plnením povinnej školskej dochádzky, predškolákov je 32 detí, ktoré sú oslobodené z platieb. Malých deti je 53, ktorým rodičia hradia príspevok 15 € na mesiac. Úhrn rodičovských príspevkov za pobyt dieťaťa v materskej škole za obdobie od 01.01.2023 do 31. 12. 2023 je v sume 8 287,25 €. Z účtu sú hradené rôzne drobné nákupy, čistiace prostriedky, tonery, knihy, športové potreby, kancelárske potreby do MŠ. Medzi najväčšie platby a faktúry cez účet boli: ihrisková zostava 5 379 €, hračky 160,18 €, knižnica, úložný box 295 €, uteráky 174 €, faktúra (baribal) hračky 1 714,60 €, hračky, zažehľovačky 208,57 €, drevený set 117,04 €. Zostatok na účte k 28. 12. 2023 bolo 3 435,54 €.

**Školská jedáleň**

V školskej jedálni sa stravujú deti navštevujúce MŠ a zamestnanci MŠ, ŠJ, taktiež žiaci a zamestnanci CZŠ, dôchodci. Podľa § 140 ods. 4 „ Školská jedáleň pripravuje a poskytuje jedlá a nápoje pre stravníkov podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných ministerstvom školstva a s možnosťou využitia receptúr charakteristických pre príslušnú územnú oblasť, zásad pre zostavovanie jedálnych lístkov a finančných podmienok na nákup potravín, ktoré uhrádza zákonný zástupca dieťaťa alebo žiaka.“

Vedúca školského stravovania v Sihelnom postupuje podľa schváleného 2. finančného pásma na nákup potravín podľa vekových kategórií stravníkov. Výška príspevku na režijné náklady zostáva nezmenená na úrovni 0,30 €/obed/deň/ pre všetkých stravníkov školskej jedálne okrem dospelých stravníkov a cudzích stravníkov.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Materská škola 2 fin. pásmo** | **Desiata** | **Obed** | **Olovrant** | **Spolu** | **Réžia** | **Spolu**  | **Dotácia** | **Prísp. rodiča** | **Prísp. rodiča HN** |
| **Od 6 do 9 rokov** | **€** | **€** | **€** | **€** | **€** | **€** | **€** | **€** | **€** |
| Dieťa v poslednom ročníku MŠ celodenná  | 0,45 | 1,10 | 0,35 | **1,90** | 0,30 | **2,20** | **1,40** | **0,80** | 0,00 |
| poldenná | 0,45 | 1,10 | - | **1,55** | 0,30 | **1,85** |  | **0,45** | 0,00 |
| **Základná škola 2 FP** |  |  |  |  |  |  |  |  |  |
| Žiak od 6 do 11 rokov |  | 1,50 |  | **1,50** | 0,30 |  | **2,10** | **0,30** | 0,00 |
| **Základná škola 2 FP** |  |  |  |  |  |  |  |  |  |
| Žiak od 11 do 15 rokov |  | 1,70 |  | **1,70** | 0,30 |  | **2,30** | **0,30** | 0,00 |

Od 1. mája 2023 nadobúda účinnosť právna úprava zákona 544/2010 Z.z. o dotáciách v pôsobnosti MPSVa R a priniesla zmeny v poskytovaní dotácií na stravu.

- zvýšenie sumy dotácie na 1,40 € na každý deň, v ktorom sa dieťa zúčastnilo výchovnovzdelávacieho procesu v MŠ a odobralo stravu

- zvýšenie sumy dotácie na stravu na 2,10 €/2,30 € na každý deň, v ktorom sa dieťa zúčastnilo výchovnovzdelávacieho procesu v ZŠ a odobralo stravu

Samotná úhrada príspevku zákonných zástupcov stravníkov prebieha bezhotovostnou formou na účet. Dotácie na režijné náklady za zamestnancov MŠ, ŠJ a dôchodcov platí obec, CZŠ vypláca režijné náklady za zamestnancov každý mesiac na stravovací účet, kde sú hradené fa za nákup stravy, platby za stravu, poštové služby.

Zostatok na stravovacom účte k 29. 12. 2023 bolo 70,05 €.

ÚPSVaR poskytuje školskej jedálni dotáciu na stravu podľa tabuľky, ktorú zasiela vedúca školskej jedálne. Z tohto účtu sa hradí nákup vybavenia kuchyne, nákup výpočtovej techniky, sú tam preúčtovania režijných nákladov za dôchodcov, zamestnancov MŠ, CZŠ za každý mesiac. Zostatok na dotačnom účte ŠJ k 21. 12. 2023 je v sume 33 893,41 €

Dátum vyhotovenia správy: v Sihelnom dňa 12. 2. 2024.

**Správa z kontroly vybavovania sťažností v Sihelnom za polrok 2023**

**Termín kontroly:** január 2024

**Kontrolovaný objekt:** OcÚ Sihelné

**Kontrola bola zrealizovaná za obdobie**: polrok 2023 **Cieľom kontroly:** preveriť dodržiavanie predpisov a interných noriem pri vybavovaní sťažností v obci Sihelné

**Kontrolou bolo zistené:**

Obec je povinná prijať každú sťažnosť, na ktorej vybavenie je alebo nie je príslušná. V prípade, že na vybavenie sťažnosti je oprávnený iný orgán verejnej správy postúpi takúto sťažnosť najneskôr do desiatich pracovných dní od doručenia orgánu verejnej správy príslušnému orgánu na jej vybavenie a zároveň o tom upovedomí sťažovateľa. Postup pri podávaní, prijímaní, evidovaní, prešetrovaní a písomnom oznámení výsledku prešetrenia sťažností upravuje zákon o sťažnostiach č. 9/2010 Z. z. (ďalej len zákon). Obec je povinná viesť centrálnu evidenciu sťažností podľa § 10 zákona. Táto evidencia sa musí viesť oddelene od evidencie ostatných písomností, čo obec aj robí. V podmienkach samosprávy obce Sihelné je vybavovanie sťažností upravené vnútorným predpisom a to zásadami pri vybavovaní sťažností v podmienkach obce Sihelné 1/2013, čím obec splnila povinnosť uvedenú v § 11 ods. 1.) zákona. V uvedenej evidencií boli za polrok 2023 zaevidované sťažnosti, podnetov, ktoré boli riešené a vybavené v obci, alebo boli postúpené.

Predložené doklady, písomnosti, informácie a iné podklady ku kontrole: Centrálna evidencia sťažností - prehľad záznamov doručených za polrok v roku 2023 označených ako sťažnosť alebo  podnet. Podľa vecnej príslušnosti boli podania posudzované a riešené nasledovne:

1. Spis: LA/10 - OCÚ - 3/2023/zo dňa 17. 7. 2023 D.S. – podnet na prešetrenie zákonnosti proti vytvoreniu LV, zaslané vyjadrenie obce Sihelné dňa 1. 8. 2023.

2. Spis: LA/10 – OCÚ – 4/2023/zo dňa 22. 11. 2023 anonymná sťažnosť na psy cez email – vybavené osobne starostom.

Vedenie centrálnej evidencie sťažností podaných v obci Sihelné je zabezpečované sekretariátom obce, ktorý zabezpečuje postup pri prijímaní, evidovaní, vybavovaní a kontrole vybavovania sťažností fyzických a právnických osôb. Centrálna evidencia sťažností obsahuje náležitosti uvedené v § 10 ods. 1 zákona o sťažnostiach. Obec Sihelné v zmysle Zákona č. 85/1990 Zb. o petičnom práve v znení neskorších predpisov neeviduje žiadnu petíciu.

Podnety vybavovania sťažnosti neboli na hlavného kontrolóra obce Sihelné. Ak nastali nejaké ďalšie sťažnosti, nejasnosti riešil ich starosta obce hneď pri sťažovateľovi ústnou formou podľa potreby a v časovom harmonograme. Dátum vyhotovenia správy: v Sihelnom dňa 23. 1. 2024

**Správa z kontroly plnenia uznesení Obecného zastupiteľstva v Sihelnom za rok 2023** **Kontrola bola zrealizovaná za obdobie**: rok 2023 **Cieľom kontroly:** bolo zistiť plnenie uznesení Obecného zastupiteľstva v Sihelnom za rok 2023

**Kontrolou bolo zistené:**

Uznesenie zo dňa 24. 2. 2023

- umiestniť nádoby na triedený odpad na cintoríne – uznesenie splnené

- pozvať pána Františka Mazuráka ohľadom odkúpenia pozemku pod zberný dvor na 17. marca 2023 – uznesenie splnené

- napísať žiadosť na Slovenský pozemkový fond o odkúpenie veselovskej cesty, informovať sa u právničky ohľadom vysporiadania tejto cesty vydržaním – uznesenie splnené

Uznesenie zo dňa 28. 4. 2023

- začať vybavovať dokumentáciu k pokračovaniu obecného vodovodu – uznesenie nesplnené

Uznesenie zo dňa 23. 6. 2023

- osloviť vlastníkov pozemkov na ihrisku za CZŠ ohľadom možnosti odkúpenia alebo prenájmu tohto pozemku – uznesenie splnené

- osloviť vlastníkov pozemkov pri zbernom dvore o možnosti odkúpenia pozemkov – uznesenie nesplnené

- pripraviť zoznam nepotrebných strojov, ktoré by sme mohli odpredať – uznesenie splnené

- pozvať na budúce zastupiteľstvo Ing. arch. Barčiaka a Ing. arch. Krušinského – uznesenie splnené

- poslať poslancom zoskenované návrhy opravy strechy kultúrneho domu – uznesenie splnené

Uznesenie zo dňa 25. 8. 2023

- pozvať na budúce zastupiteľstvo 29. 09. 2023 Ing. arch. Barčiaka a Ing. arch. Krušinského – uznesenie splnené - pripraviť VZN o ustanovení miestneho poplatku za rozvoj – uznesenie splnené Uznesenie zo dňa 29. 9. 2023

**-** osloviť vlastníkov pozemkov pri materskej škôlke s ponukou na odkúpenie pozemku – uznesenie nesplnené

- vypracovať geometrický plán a vysporiadať Veselovskú cestu po rampu – uznesenie v konaní

- vypracovať geometrický plán pod cintorín so zakreslenou prístupovou cestou v šírke 7 metrov – uznesenie v konaní

Uznesenie zo dňa 4. 12. 2023

- neboli uznesenia na splnenie úloh

Dátum vyhotovenia správy: v Sihelnom dňa 29. 1. 2024

**Správa z kontroly stavu záväzkov a pohľadávok obce k 31. 12. 2023**

**Termín kontroly:** február 2024

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2023 do 31. 12. 2023

**Cieľom kontroly:** predmetom vykonanej administratívnej kontroly bolo preverenie stavu pohľadávok a záväzkov obce ku dňu 31. 12. 2023

Predložené doklady, písomnosti, informácie a iné podklady ku kontrole

- Inventarizácia pohľadávok a záväzkov k 31. 12. 2023

- Súvaha k 31. 12. 2023

- Výkaz ziskov a strát k 31. 12. 2023,

- Finančný výkaz FIN 1-12 k 31. 12. 2023

**Kontrolou bolo zistené:**

Obec Sihelné účtuje pohľadávky podľa zákona o účtovníctve č. 431/2002 Z. Z. v znení neskorších predpisov a v zmysle opatrenia Ministerstva financií Slovenskej republiky č. MF/16786/2007-31 znení neskorších opatrení. Pohľadávku možno vymedziť ako právo vznikajúce jednému účastníkovi – veriteľovi, požadovať plnenie od druhého účastníka – dlžníka, vzniknuté z určitého záväzkového vzťahu. Z ekonomického hľadiska sú pohľadávky určitou formou poskytnutia obchodného úveru obchodnému partnerovi ako prejav vzájomných vzťahov medzi obchodnými partnermi. Evidencia a účtovanie pohľadávok je vykonávaná priebežne na ekonomickom oddelení Obecného úradu v Sihelnom.

**Rozpis pohľadávok, ktoré obec k 31. 12. 2023 eviduje v účtovných výkazoch**

|  |  |  |  |
| --- | --- | --- | --- |
| **Pohľadávky** | **Rok 2021** | **Rok 2022** | **Rok 2023** |
| ostatné pohľadávky (elektrika platba v januári) | 657,76 € | 31,89 | - |
| nedaňové príjmy, refundácia energie |  | 5 858,22 | - |
| komunálny odpad | 2 716,01 € | 3 768,92 | 3 038,07 |
| daňové príjmy DzN | 2 118,53 € | 2 767,73 | 1 534,77 |
| spoločný stavebný úrad | 6 751,66 € | 6 703,79 | 6 286,74 |
| pohľadávky voči zamestnancom  | 1 195,31 € |  | 619,20 |
| Spolu | **13 439,27 €** | **19 130,55** | **11 478,78** |

**Daň z nehnuteľnosti**

Obec k 31. 12. 2023 eviduje celkové pohľadávky k vymáhaniu z nezaplatenej dani z nehnuteľnosti v sume 1 534,77 €, nedoplatok z minulých rokov je v sume 2 276,40 €.

**Nedaňové príjmy, komunálny odpad**

Obec k 31. 12. 2023 eviduje celkové pohľadávky z nedaňových príjmov, komunálny odpad v sume 3 038,07 €, nedoplatok z minulých rokov je 2 914,08 €.

Uvádzam vývoj nedoplatkov za sledované obdobie. Pohľadávky za komunálny odpad a daňové pohľadávky podliehajú režimu podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a pri ich vymáhaní a riadi osobitnou právnou úpravou - zákonom SNR č. 563/2009 Z.z. o správe daní a poplatkov (daňový poriadok) v znení neskorších predpisov. Z uvedeného vyplýva, že daňové nedoplatky majú stúpajúcu tendenciu, je potrebné opätovné vymáhanie.

**Rozpočtová org. k 31. 12. 2023 eviduje v účtovných výkazoch výšku záväzkov**

|  |  |  |  |
| --- | --- | --- | --- |
| **Záväzky** | **Rok 2021** | **Rok 2022** | **Rok 2023** |
| rezervy  | 2 000,00 | 2 000,00 | 1 500,00 |
| záväzky zo soc. fond  | 228,49 | 978,47 | 2 748,29 |
| ostatné zúčtovanie rozpočtu obce, dotácia PZ | 2 233,17 | 2 787,29 | 3 102,55 |
| dodávateľom, nevyplatené fa  | 11 380,36 | 11 749,63 | 10 658,44 |
| ostatné dlhodobé záväzky, zábezpeky, ŠFRB  | 124 786,73 | 117 430,74  | 109 257,47 |
| iné záväzky, DDS, stravné  | 4 548,67 | 4 462,64  | 4 461,96 |
| zamestnanci (zúčtovanie mzdy v januári) | 26 266,41 | 22 528,91  | 29 974,39 |
| zúčtovanie s orgánmi soc. poistenia  | 19 700,79 | 14 757,00 | 18 138,67 |
| priame dane, voči daňovému úradu  | 5 121,28 | 2 952,72 | 2 402,45 |
| ostatné záväzky,  | 50,00 | 0,35 | - |
| bankové úvery a výpomoci  | 153 034,81 | 145 068,25 | 90 607,69 |
| Spolu | **349 350,71** |  **324 716,93**  | **272 851,91** |

Definícia záväzku vyplýva z ustanovenia § 488 Občianskeho zákonníka, podľa ktorého záväzkovým vzťahom je právny vzťah, z ktorého veriteľovi vzniká právo na plnenie (pohľadávka) od dlžníka a dlžníkovi vzniká povinnosť splniť záväzok.

Záväzok z pohľadu právneho znamená niečo splniť, niečo dať, niečoho sa zriecť alebo niečo strpieť. Základná právna úprava vzniku a zániku záväzkov, ako aj nakladania so záväzkami je v Občianskom a Obchodnom zákonníku. Subjekt verejnej správy je v súlade s § 19 ods. 6 zákona č. 523/2004 Z.z. v znení neskorších predpisov je povinný pri používaní verejných prostriedkov zachovávať hospodárnosť, efektívnosť a účinnosť ich použitia. Za rok 2023 obec Sihelné eviduje vo svojich výkazoch nevyplatené faktúry v sume 10 658,44 €.

 Dátum vystavenia faktúr je od 21. 12. 2020 do 31. 12. 2023. V čase kontroly, boli tieto faktúry už uhradené, dátum splatnosti bol od 9. 1. 2023 do 20. 1. 2024.

V tomto kontexte, záväzky po lehote splatnosti predstavujú riziko vzniku dodatočných nákladov z titulu úrokov z omeškania , ktoré by predstavovali zníženie ekonomických úžitkov, čo by predstavovalo nehospodárne nakladanie s verejnými finančnými prostriedkami resp. majetkom. Verejné prostriedky sa môžu totiž používať len na krytie nevyhnutných potrieb a opatrení vyplývajúcich z osobitných predpisov. Okrem tejto skutočnosti subjekt verejnej správy je povinný hospodáriť podľa svojho rozpočtu a v zmysle § 19 ods. 5 zákona č. 523/2004 Z.z. nie je oprávnený zaväzovať sa na také úhrady, ktoré nemá zabezpečené v rozpočte.

**Stav úverov k 31.12.2023**

|  |  |  |  |  |  |  |
| --- | --- | --- | --- | --- | --- | --- |
| Veriteľ  | Účel | Výška poskytnutého úveru | Ročná splátka istiny za rok 2023 | Ročná splátka úrokov za rok 2023 | Zostatok úveru (istiny) k 31.12.2023 | Roksplatnosti |
| Prima banka | BU | 232.357,43 | 7 966,56 | 5 013,77 | 90 607,69 |  2036 |
| ŠFRB (1%) |  | 65.923,12 | 2 104,48 | 374,99 | 35 805,09 | 2038 |
| ŠFRB (0%)  |  | 38.335,00 | 2 555,64 | 0,00 | 2 130,10 | 2024 |
| ŠFRB (0,5%) |  | 88 290,00 | 4 343,25 | 360,88 | 68 861,30 | 2039 |

**Dodržiavanie pravidiel používania návratných zdrojov financovania:**

 Obec v zmysle ustanovenia § 17 ods. 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p., môže na plnenie svojich úloh prijať návratné zdroje financovania, len ak:

1. celková suma dlhu obce neprekročí **60%** skutočných bežných príjmov predchádzajúceho rozpočtového roka a
2. suma ročných splátok návratných zdrojov financovania vrátane úhrady výnosov neprekročí **25%** skutočných bežných príjmov predchádzajúceho rozpočtového roka.

**Skutočné bežné príjmy** obce a  rozpočtových organizácií v jej zriaďovateľskej pôsobnosti v roku 2023:

* bežné príjmy rozpočtované vykázané v I. časti výkazu FIN 1-12 1 432 935,86 EUR
* bežné príjmy nerozpočtované vykázané v III. časti výkazu FIN 1-12

**Spolu 1 432 935,86 EUR**

* **z toho 60 % 859 761,52 EUR**
* **z toho 25 % 214 940,38 EUR**

**Celková suma dlhu obce k 31.12.2023:**

* zostatok istiny z bankových úverov 90 607,69 EUR
* zostatok istiny z úverov zo ŠFRB 1% 35 805,09 EUR
* zostatok istiny z úverov zo ŠFRB 0 % 2 130,10 EUR
* zostatok istiny z úverov zo ŠFRB 1% 68 861,30 EUR
* Návratná finančná výpomoc 0 EUR

**SPOLU celková suma dlhu obce 197 404,18 EUR**

**Do celkovej sumy sa nezapočítavajú záväzky**

* z úverov zo ŠFRB 106 796,49 EUR

**SPOLU celková suma dlhu obce upravená o úver zo ŠFRB 90 607,69 EUR**

|  |  |  |
| --- | --- | --- |
| **Zostatok istiny k 31.12.2023** | **Skutočné bežné príjmy k 31.12.2023** | **§ 17 ods.6 písm. a)** |
| 90 607,69,-- | 1 432 935,86 ,-- | **6,32 %** |

Zákonná podmienka podľa § 17 ods.6 písm. a) zákona č.583/2004 Z.z. bola splnená.

|  |  |  |
| --- | --- | --- |
| **Suma ročných splátok vrátane úhrady výnosov za rok 2023** | **Skutočné bežné príjmy k 31.12.2023** | **§ 17 ods.6 písm. b)** |
| 16 969,93 | 1 432 935,86,-- | **1,18 %** |

Zákonná podmienka podľa § 17 ods.6 písm. b) zákona č.583/2004 Z.z. bola splnená.

Splácanie úverov poskytnutých zo ŠFRB je v náväznosti na ročnú úhradu nájomného za byty realizované z úverových zdrojov tohto fondu. Podľa § 17 ods. 6, 7, 8 zákona č. 583/2004 Z. z. o rozpočtových pravidlách územnej samosprávy do celkovej sumy dlhu obce podľa odseku 7 sa nezapočítavajú záväzky z úverov poskytnutých z bývalých štátnych fondov a z úveru poskytnutého zo Štátneho fondu rozvoja bývania na výstavbu obecných nájomných bytov vo výške splátok úveru, ktorých úhrada je zahrnutá v cene ročného nájomného za obecné nájomné byty. Dátum vyhotovenia správy: v Sihelnom dňa 5. 3. 2024

**Správa z kontroly pridelenia a zúčtovania dotácií prideleným organizáciám, združeniam a jednotlivcom z rozpočtu obce za rok 2023**

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2023 do 31. 12. 2023

**Cieľom kontroly:** kontrola zákonnosti, účinnosti, hospodárnosti a efektívnosti poskytnutých účelových dotácii právnickým a fyzickým osobám z rozpočtu obce v roku 2023. Kontrola poskytovania a vyúčtovania dotácii na verejnoprospešné účely pre jednotlivé organizácie s dôrazom na ustanovenia príslušného VZN

**Kontrolou bolo zistené:**

Podmienky poskytovania dotácii – upravuje § 7 zákona č. 583/2004 Z. z. o rozpočtových pravidlách územnej samosprávy v z. n. p.. Obec v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. (ďalej len „zákon o rozpočtových pravidlách územnej samosprávy“) môže poskytovať zo svojho rozpočtu dotácie, ktoré sú určené:

- právnickým osobám, ktorých zakladateľom je obec,

- inej obci alebo VÚC,

- právnickej osobe a fyzickej osobe – podnikateľovi, ktoré majú sídlo alebo trvalý pobyt na území obce alebo ktoré pôsobia, vykonávajú činnosť na území obce alebo poskytujú služby obyvateľom obce.

Vo všeobecnosti platí, že ustanovenie § 7 ods. 4 Zákona o RPÚS umožňuje obci poskytovať dotácie za podmienok ustanovených všeobecne záväzným nariadením obce (ďalej len „VZN“) len na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti právnickej osobe a fyzickej osobe – podnikateľovi, ktorí majú sídlo alebo trvalý pobyt na území obce, ktoré pôsobia, vykonávajú činnosť na území obce, alebo poskytujú služby obyvateľom obce. V zmysle citovaného zákona je obec povinná finančné prostriedky rozpočtovať na príslušný rozpočtový rok podľa účelu použitia. Dotácie podliehajú ročnému zúčtovaniu, ktoré je prijímateľ finančných prostriedkov povinný predložiť poskytovateľovi dotácie v zmluvne dojednanom termíne, v ktorom boli finančné zdroje poskytnuté a účelovo použité.

Obecné zastupiteľstvo dňa 16. 12. 2016 uznesením č. E/5. schválilo VZN č. 2/2016 o podmienkach poskytnutia dotácií z prostriedkov obce Sihelné. Účelom tohto nariadenia je stanoviť podmienky, vymedziť okruh subjektov a upraviť postup pri poskytovaní dotácií z prostriedkov Obce Sihelné. Obec poskytuje dotácie na všeobecne prospešné služby a na verejnoprospešné účely na základe tohto všeobecne záväzného nariadenia. Podľa tohto nariadenia o poskytovaní dotácií z rozpočtu obce i dohody o poskytnutí dotácie sú organizácie a združenia povinné použiť dotáciu na požadovaný účel a zúčtovať ju obecnému úradu najneskôr do 31. 1. ďalšieho roka.

Vo VZN sú ustanovené základné a zásadné podmienky, ktoré musia splniť všetci žiadatelia o poskytnutie dotácie, a to bez ohľadu na vecné vymedzenie, účel poskytnutia dotácie a jej výšku. Žiadosti o pridelenie dotácii by mali byť vypísané podľa prílohy VZN č. 2/2016 musí byť písomná, zverejnená na web stránke, mala by obsahovať najmä:

- presnú identifikáciu žiadateľa; u fyzických osôb – meno, priezvisko a adresu trvalého bydliska, číslo občianskeho preukazu, resp. rodné číslo, u právnických osôb – názov, označenie a sídlo organizácie v súlade s označením v príslušnom registri

- pri žiadosti o dotáciu na konkrétnu akciu − stručná charakteristika akcie a podrobný rozpočet finančných prostriedkov použitých na akciu (rozpis predpokladaných výdavkov a príjmov) a pod.,

**Podrobný prehľad dotácií a príspevkov za rok 2023**

|  |  |  |  |
| --- | --- | --- | --- |
| **Žiadateľ o dotáciu alebo príspevok** | **Suma odsúhlasená OZ, rozpočtu** | **Využitá dotácia** | **Nevyužitá suma** |
| **Príspevok TJ**  | 6 615,00 | 6 000,00 | 615,00 |
| **Príspevok na dopravu TJ** | 3 933,00 | 2 830,20 | 0,00 |
| **Príspevok Charite** | 872,64 | 872,64 | 0,00 |
| **Príspevok školský klub**  | 18 480,00 | 18 480,00 | 0,00 |
| **Príspevok DP**  | 100 000,00 | 84 600,00 | 15 400,00 |
| **Príspevok Hasiči** | 1 500,00 | 1 507,69 | - 7,69 |
| **Príspevok dôchodca** | 700,00 | 698,93 | 1,07 |
| **Príspevok Erko, letný tábor** |  1 000,00 | 0,00 | 0,00 |
| **Príspevok CZŠ, exkurzie** | 1 600,00 | 1 470,00 |  130,00 |
| **Príspevok CZŠ** | 1 800,00 | 2 040,00 | -240,00 |
| **Rada školy pri CZŠ 5 € na dieťa počet detí (293)** | 1 465,00 | 1 095,85 | 369,15 |
| **Príspevok stolnotenisový oddiel** | 300,00 | 297,30 | 2,70 |
| **Príspevok na zástavu poľovníkom** | 1 500,00 | 1 500,00 | 0,00 |
| **Príspevok CVČ Maják** | 89,40 | 57,70 | 56,98 |
| **Príspevok Turbo**  | 2 000,00 | 1 980,00 | 20,00 |
| **Príspevok stolný tenis** | 300,00 | 297,30 | 2,70 |
| **Príspevok MDD**  | 500,00 | 505,00 | 5,00 |
| **Príspevok kroje Gajdošská hudba** | 1 500,00 | 1 493,00 | 7,00 |
| **Príspevok futbalový turnaj deti** | 1 000,00 | 881,09 | 118,91 |
| **Príspevok prechod chotárom** | 48,00 | 48,00 | 0,00 |

**Príspevok drobnej prevádzke** bol zahrnutý v rozpočte obce na rok 2023 v sume 100 000 €, na celoročné hospodárenie v príspevkovej organizácie. Príspevok drobnej prevádzke bol v skutočnosti vyplatený v sume 84 600 €. Každoročne príspevková organizácia dáva podrobné vyúčtovanie a hospodárenie Obecnému zastupiteľstvu.

**Príspevok na školský klub pri CZŠ** bol zahrnutý v rozpočte obce na rok 2023 na základe žiadosti v sume 18 480 €, ktorá bola odsúhlasená na Obecnom zastupiteľstve dňa 14. 10. 2022 a bola vyplácaná každý mesiac na účet zriaďovateľa CZŠ.

**Príspevok pre CZŠ** o vyčlenenie finančných prostriedkov z podielových daní pre záujmovú činnosť na rozpočtový rok 2023 v sume 1 600 € bol zahrnutý v rozpočte obce na základe žiadosti, ktorá bola odsúhlasená na Obecnom zastupiteľstve 14. 10. 2022. Príspevok bol vyčerpaný na prepravu do školy v prírode do Kľačna a späť 810 €, prepravu žiakov Levoča - Žehra 660 €. Celková vyčerpaná suma 1 470 €. Príspevok je vyúčtovaný faktúrami, ktoré sú súčasťou účtovníctva.

**Príspevok pre CZŠ** o vyčlenenie finančných prostriedkov z podielových daní pre záujmovú činnosť, športové aktivity na rozpočtový rok 2023 v sume 1 800 € bol zahrnutý v rozpočte obce na základe žiadosti, ktorá bola odsúhlasená na Obecnom zastupiteľstve 14. 10. 2022. Príspevok bol vyčerpaný v sume 1 500 € na dopravu žiakov na plavecký výcvik a prepravu žiakov do kina v NO 540 €. Celková vyčerpaná suma 2 040 €. Príspevok je prekročený a je vyúčtovaný faktúrami, ktoré sú súčasťou účtovníctva.

**Príspevok Rade rodičov pri CZŠ v sume 5 € na jedno dieťa**, ktorá bola odsúhlasená na Obecnom zastupiteľstve dňa 1. 12. 2022. Počet žiakov v roku 2023/2024 je 293. Prostriedky boli vyčerpané v sume 1 095,85 €.

**Príspevok Spišskej charite** na sociálnu službu, na základe zmluvy o poskytnutí finančného príspevku na prevádzku poskytovanej soc. služby - denný stacionár zo dňa 4. 1. 2023, v ktorej je zahrnutý príspevok v sume 872,64 € na denný stacionár v Námestove. Vyúčtovanie je súčasťou účtovníctva.

**Príspevok požiarnikom** v sume 1 500 € bol odsúhlasený na základe žiadosti zo dňa 1. 12. 2022 na Obecnom zastupiteľstve. Príspevok bol prekročený a je vyúčtovaný v sume 1 507,69 €, prvotnými bločkami v obecnej pokladni. Príspevok je prekročený o 7,69 €.

**Príspevok schválenej dotácie pre 0FK (obecný futbalový klub)**

**Zostatok na účte k 31. 12. 2022 455,47 €**

Príjem od obce príspevok 6 000,00 €

Dotácia SFZ 351,66 €

Výdavky poplatok SFZ - 3 592,88 €

Členské, halový turnaj 327,00 €

Poplatok banke 119,80 €

Pokladňa, občerstvenie, materiál 2 700,00 €

**Zostatok na účte k 31. 12. 2023 67,45 €**

Poskytnutá dotácia 0ŠK- Sihelné je zasielaná na účet OŠK je vyúčtovaná prvotnými dokladmi, ktoré sú k nahliadnutiu na obecnom úrade.

**Príspevok na dopravu futbalistov**

Faktúry na dopravu futbalistov sú zasielané obecnému úradu na úhradu podľa zápasov a v časovom harmonograme. Celková suma uhradených faktúr za rok 2023 je 2 830,20 €.

**Príspevky neziskovým organizáciám**

**Príspevok na činnosť stolnotenisového oddielu** v sume 300 € bol odsúhlasený na základe žiadosti, ktorá bola odsúhlasená na Obecnom zastupiteľstvo dňa 24. 2. 2023. Príspevok bol vyčerpaný v sume 297,30 € bločkami z pokladne obce.

**Príspevok pre klub dôchodcov v Sihelnom** v sume 700 € bol odsúhlasený na základe žiadosti, ktorá bola odsúhlasená na Obecnom zastupiteľstvo dňa 14. 10. 2022. Príspevok bol vyčerpaný v sume 698,93 €.

**Príspevok pre centrum voľného času „Maják“ v Námestove** v sume 89,40 € bol zaslaný na základe žiadosti a odsúhlasený na Obecnom zastupiteľstve 1. 12. 2022. Vyčerpaný bol v sume 57,70 €. Vyúčtovanie je súčasťou účtovníctva.

**Príspevok pre Gajdošskú hudbu** v sume 1 500 € na nákup krojov a doplnkov, bol na základe žiadosti zo dňa 14. 10. 2022 odsúhlasený. Tento príspevok bol vyúčtovaný faktúrou v sume 1 493 €.

**Príspevok pre eRko tábor** v sume 1 000 €, bol na základe žiadosti, ktorá bola odsúhlasená na Obecnom zastupiteľstve dňa 24. 2. 2023. Tento príspevok nebol vyčerpaný. Boli odpustené poplatky za prenájom KD počas eRko plesov.

**Príspevok Poľovníckemu združeniu Sihelné** o pridelenie dotácie na poľovnícku zástavu v sume 1 500 €, ktorá bola odsúhlasená na Obecnom zastupiteľstve dňa 28. 4. 2023. Tento príspevok bol vyúčtovaný faktúrou v sume 1 500 €.

**Príspevok za účelom organizovania pretekov podomácky vyrobených traktorov Turbo** v sume 2 000 €, ktorá bola odsúhlasená na Obecnom zastupiteľstve dňa 23. 6. 2023. Tento príspevok bol vyúčtovaný faktúrou v sume 1 980 € na reklamné predmety.

**Príspevok na zaplatenie nákladov spojených s usporiadaním MDD** v sume 500 €, ktorá bola odsúhlasená na Obecnom zastupiteľstve dňa 23. 6. 2023. Tento príspevok bol prekročený a vyúčtovaný faktúrou v sume 505 € pre animátorky.

**Príspevok na futbalový vianočný turnaj detí** v sume 1 000 € bol odsúhlasený na základe žiadosti zo dňa 4. 12. 2023. Tento príspevok bol vyúčtovaný v pokladni obce v sume 881,09 €.

**Príspevok prechod chotárom** túto akciu má na starosti už obec Sihelné. Uhradená faktúra na sumu 48 € zakúpené boli samolepky na lyže.

Konštatujem, že pri čerpaní dotácií schválených obecným zastupiteľstvom výška pridelených dotácii bola dodržaná, niektoré organizácie nevyužili poskytnuté dotácie, prípadne ich prečerpali. Tieto sumy sú uvedené v tabuľke. Dotácie, ktoré boli čerpané sú vyúčtované prvotnými dokladmi, faktúrami a sú súčasťou účtovníctva na obecnom úrade.

Dátum vyhotovenia správy: v Sihelnom dňa 4. marca 2024

Poslanci, ktorí berú na vedomie prehľad a správy kontrolóra o vykonaných kontrolách za obdobie IV. štvrťroka 2023:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

**4. Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2023**

Hlavná kontrolórka Obce Sihelné predložila a oboznámila poslancov OZ s vyhodnotením kontrolnej činnosti za obdobie od júna do decembra 2023.

Zákon č. 369/1990 Zb. o obecnom zriadení v znení neskorších predpisov v ustanovení § 18f ods. 1 písm. e) ukladá hlavnému kontrolórovi povinnosť predložiť obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roka. Vychádzajúc z tejto zákonnej povinnosti predkladám Obecnému zastupiteľstvu v Sihelnom „Polročnú správu a vyhodnotenie plánu kontrolnej činnosti kontrolórky za obdobie od júna do decembra 2023 „o výsledkoch kontrolnej činnosti.“ Uvedeným zákonom je stanovený rozsah kontrolnej činnosti hlavného kontrolóra, čo bolo premietnuté do plánov kontrolnej činnosti na II. polrok 2023, ktorý bol odsúhlasený na základe „Plánu kontrolnej činnosti kontrolóra“ na obdobie od 30. 6. 2023 do 31. 12. 2023 uznesením č. E/3 zo dňa 13. 5. 2023. Hlavný kontrolór obce pri výkone kontrolnej činnosti finančnej a majetkovej povahy postupoval podľa pravidiel, ktoré ustanovuje zákon č. 357/2015 Z. z. o finančnej kontrole a audite a o zmene a doplnení niektorých zákonov. Z dôvodu, že Obecné zastupiteľstvo zasadá až v marci, a to dňa 8. 3. 2024, táto polročná správa je predložená obecnému zastupiteľstvu na najbližšom zasadnutí. Sú tu zahrnuté správy, ktoré budú prerokované na tomto zasadaní. Kontrolná činnosť bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni. **Správa o kontrolnej činnosti hlavného kontrolóra obce za rok 2023 obsahuje rozsah kontrolnej činnosti, ktorý je orientovaný na nasledovné oblasti:**

* prehľad o vykonaných kontrolách,
* bilancia kontrol a ich charakter,
* výpočet ostatných činností hlavného kontrolóra podľa osobitných predpisov,
* iné činnosti hlavného kontrolóra v roku 2023 a prehľad mimoriadnych kontrol či kontrol v zmysle požiadania a tiež účasť hlavného kontrolóra na zasadnutiach a komisiách.

**Prehľad o vykonaných kontrolách v roku 2023** V súlade s ustanoveniami [§ 18d ods. 2 zákona č. 369/1990 Zb.](https://www.vssr.sk/main/goto.ashx?t=27&p=1898906&f=3) o obecnom zriadení v znení neskorších predpisov a schválenými plánmi kontrolnej činnosti boli v roku 2023 vykonané nasledovné kontroly:

**Správa z kontroly pokladničnej hotovosti k 31. 12. 2023**

**Termín kontroly:** od 1. 1. 2024 do 31. 1. 2024

**Kontrola bola zrealizovaná za obdobie**: od 1. 1. 2023 do 31. 12. 2023

**Kontrolovaný objekt:** Obecný úrad

**Cieľom kontroly:** bolo zistiť, či postup kontrolovaného subjektu pri vedení a nakladaní s pokladničnou hotovosťou, príjmov a výdavkov pokladne vo vybratom období bol v súlade so všeobecne záväznými právnymi predpismi a internými predpismi.

Správa o vykonanej kontrole bude predložená obecnému zastupiteľstvu dňa 8. 3. 2024, pretože sa dokončila ešte za rok 2023.

**Správa z kontroly plnení uznesenia v Sihelnom za rok 2023**

**Kontrola bola zrealizovaná za obdobie**: rok 2023 **Cieľom kontroly:** bolo zistiť plnenie uznesení Obecného zastupiteľstva v Sihelnom za rok 2023

Správa o vykonanej kontrole bude predložená obecnému zastupiteľstvu dňa 8. 3. 2024, pretože sa dokončila ešte za rok 2023.

**Správa z kontroly došlých a vydaných faktúr v súlade s platnou legislatívou v príspevkovej organizácii k 30. 9. 2023**

**Kontrolovaný objekt:** Príspevková org.

**Kontrola bola zrealizovaná za obdobie:** od 1. 1. 2023 do 30. 9. 2023

**Cieľom kontroly:** bolo zistiť správnosť a úplnosť dokladovania dodávateľských a odberateľských faktúr k 30. 9. 2023

Správa o vykonanej kontrole bola predložená obecnému zastupiteľstvu dňa 4. 12. 2023, bola vzatá na vedomie č. A/7. uznesenia.

**Správa z kontroly vybavovania sťažností v Sihelnom za polrok 2023**

**Termín kontroly:** január 2024

**Kontrolovaný objekt:** OcÚ Sihelné

**Kontrola bola zrealizovaná za obdobie**: polrok 2023 **Cieľom kontroly:** preveriť dodržiavanie predpisov a interných noriem pri vybavovaní sťažností v obci Sihelné

Správa o vykonanej kontrole bude predložená obecnému zastupiteľstvu dňa 8. 3. 2024, pretože sa dokončila ešte za rok 2023.

**Správa z kontroly stavu záväzkov a pohľadávok k 30. 12. 2023**

**Termín kontroly:** február 2024

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2023 do 31. 12. 2023

**Cieľom kontroly:** predmetom vykonanej administratívnej kontroly bolo preverenie stavu pohľadávok a záväzkov obce ku dňu 31. 12. 2023

Správa o vykonanej kontrole bude predložená obecnému zastupiteľstvu dňa 8. 3. 2024, pretože sa dokončila ešte za rok 2023.

**Správa z kontroly výberu príspevkov od zákonných zástupcov dieťaťa, žiaka v ŠJ a MŠ**

**Kontrolovaný objekt:** MŠ, ŠJ

**Kontrola bola zrealizovaná za obdobie:** od 30. 6. do 31. 12. 2023

**Cieľom kontroly:** bolo zistiť kontrola úplnosti vybratých dokumentov a písomností na úseku nakladania s finančnými prostriedkami a ich súlad s ustanoveniami všeobecne záväzného nariadenia a právnych predpisov

Správa o vykonanej kontrole bude predložená obecnému zastupiteľstvu dňa 8. 3. 2024, pretože sa dokončila ešte za rok 2023.

**Bilancia kontrol**

Hlavný kontrolór vykonal všetky plánované kontroly pre rok 2023, schválené zastupiteľstvom v polročných plánoch kontrolnej činnosti. Polročná správa o kontrolnej činnosti od januára do júna 2023, bola predložená Obecnému zastupiteľstvu 25. 8. 2023, ktorá bola vzatá na vedomie č. A/2.

**Ostatné činnosti hlavného kontrolóra podľa osobitných predpisov**

V roku 2023 hlavný kontrolór okrem uvedených správ o vykonaných kontrolách vypracoval a predložil obecnému zastupiteľstvu

- podľa [§ 18f ods. 1 písmeno c) zákona č. 369/1990 Zb.](https://www.vssr.sk/main/goto.ashx?t=27&p=1898921&f=3) o obecnom zriadení v znení neskorších zmien a doplnkov vypracovanie odborného stanoviska k návrhu viacročného programového rozpočtu obce Sihelné na roky 2024-2026 bolo predložené Obecnému zastupiteľstvu 4. 12. 2023, ktorý bol schválený uznesením č. A/2.

- vypracovanie odborného stanoviska k prvej úprave programového rozpočtu Obce Sihelné bolo predložené Obecnému zastupiteľstvu 25. 8. 2023, ktorý bol schválený uznesením č. A/1.

- vypracovanie odborného stanoviska k druhej úprave programového rozpočtu Obce Sihelné bolo predložené Obecnému zastupiteľstvu 4. 12. 2023, ktorý bol schválený uznesením č. A/3.

**-** podľa [§ 18f ods. 1 písmeno c) zákona č. 369/1990 Zb.](https://www.vssr.sk/main/goto.ashx?t=27&p=1898921&f=3) o obecnom zriadení v znení neskorších zmien a doplnkov vypracovanie odborného stanoviska k návrhu viacročného programového rozpočtu príspevkovej organizácie na roky 2024-2026 bolo predložené Obecnému zastupiteľstvu 4. 12. 2023, ktorý bol schválený uznesením č. A/5.

- vypracovanie odborného stanoviska k prvej úprave rozpočtu príspevkovej organizácie bolo predložené Obecnému zastupiteľstvu dňa 4. 12. 2023, ktorý bol schválený uznesením č. A/6. - podľa [§ 18f ods. 1 písm. b) zákona č. 369/1990 Zb.](https://www.vssr.sk/main/goto.ashx?t=27&p=1898920&f=3) o obecnom zriadení v znení neskorších zmien a doplnkov Návrh plánu kontrolnej činnosti hlavného kontrolóra na obdobie od 1. januára 2024 do 30. júna 2024, ktorý bol predložený na Obecnom zastupiteľstve 4. 12. 2023 uznesením č. E/6.

- podľa [§ 18f ods. 1 písm. e) zákona č. 369/1990 Zb.](https://www.vssr.sk/main/goto.ashx?t=27&p=1898923&f=3) o obecnom zriadení v znení neskorších zmien a doplnkov Polročná správa o kontrolnej činnosti od januára do júna 2023, ktorá bola predložená Obecnému zastupiteľstvu 25. 8. 2023, ktorý bol schválený uznesením č. A/2.

**Plán ostatnej činnosti**

**Spracovanie štvrťročného prehľadu financií - 2x** bolo predložené Obecnému zastupiteľstvu dňa 25. 8. 2023 uznesením č. A/3. a zo dňa 4. 12. 2023, ktorý bol schválený uznesením č. A/7. a boli vzaté na vedomie.

**Za polrok 2023 boli vytvorené v obci tieto predpisy:** Smernica o postupe pri oznamovaní protispoločenskej činnosti v zmysle poslednej novelizácie zákona č. 54/2019 Z.z.

**Mimoriadne kontroly a kontroly na základe požiadania v roku 2023** Mimoriadne kontroly počas roka 2023 neboli vykonané. Kontroly v zmysle požiadania starostom v roku 2023 neboli vykonané. Kontrola z vlastného podnetu alebo podnetu obyvateľov tiež neboli.

**Účasť hlavného kontrolóra na rokovaniach /stretnutiach/ komisiách** Hlavný kontrolór obce sa počas roka 2023 zúčastňoval na všetkých rokovaniach Obecného zastupiteľstva, ktorých počet bolo šesť. V Sihelnom dňa 26. 2. 2024

Poslanci, ktorí berú na vedomie polročnú správu a vyhodnotenie plánu kontrolnej činnosti hlavnej kontrolórky za obdobie od júna do decembra 2023:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

**5. Obecné komunikácie – predloženie zámeru vysporiadania vlastníckych práv k obecným komunikáciám**

Poslankyňa Ing. Anna Laššáková uviedla, že naša obec sa ocitla v situácií, kedy sú mnohé z našich obecných komunikácií postavené na pozemkoch, ktoré obci nepatria. Takýto stav obci, ale aj vlastníkom pozemkov, na ktorých sú vybudované obecné komunikácie spôsobuje problémy. Predovšetkým nám bráni v ďalšom rozvoji. Bez vysporiadaných pozemkov totiž častokrát nie je možné získať peniaze na opravy a rekonštrukcie alebo siete, ktoré by pozdĺž takýchto komunikácií mohli viesť. Preto sme sa s p. Miroslavom Brandysom rozhodli s touto problematikou obci pomôcť.

Mali sme stretnutie s právničkou, ktorá sa zaoberá touto problematikou, oboznámila nás s procesným konaním, tiež s podkladmi, ktoré by obec musela ku takémuto konaniu zabezpečiť.

Ako prvou miestnou komunikáciou by sme začali Veselovskou cestou. Táto komunikácia je po formálnej stránke najviac pripravená na to, aby sa mohlo začať jej vysporiadanie, keďže máme hotový geometrický plán, delimitačné protokoly a tiež pasport. Po rozbehnutí konania vysporiadania Veselovskej cesty by sme začali s prípravou pre vysporiadanie ostatných miestnych komunikácií v obci.

Poslanci navrhli pozvať právničku na nasledujúce zastupiteľstvo, aby oboznámila poslancov s uvedenou problematikou a cenovými podmienkami a potom by sa rozhodlo či pôjdeme do tohoto projektu.

**6. Jednoduché pozemkové úpravy**

K problematike JPÚ sa vyjadrila poslankyňa Ing. Anna Laššáková. Potvrdila, že dnes sa posielalo rozhodnutie k pozemkovým úpravám Nižný koniec, na budúci týždeň sa pošle rozhodnutie lokality Roveň. Do 90 dní od doručenia rozhodnutia sa musí uskutočniť stretnutie vlastníkov. Týmto požiadala pracovníčku o zabezpečenie priestorov v KD na toto stretnutie.

Potvrdila, že je podpísaná – vysúťažená zmluva s realizátorom pre obidve lokality.

Poslankyňa Ing. Anna Laššáková by chcela dať na pravú mieru financovanie JPÚ. Obec je len garantom – žiadateľom. Všetky náklady, ktoré sú spojené s JPÚ budú hradené účastníkmi projektov. Na prvom zhromaždení si zvolia predstavenstvo, ktoré bude zastupovať vlastníkov. Vlastníci sa zaviažu v Stanovách, ktoré sú záväzným dokumentom JPÚ, vyplatiť práce geodetovi a obci v rámci obvodu pozemkových úprav.  Každá lokalita sa fakturuje zvlášť.

Poslankyňa Ing. Anna Laššáková a poslanec Miroslav Brandys upozornili že vysporiadanie pozemkov prostredníctvom geometrického plánu mimo intravilán obce, nie je riešením, ktoré má vyriešiť sceľovanie pozemkov drobných vlastníkov ale zvýhodňuje vlastníkov s väčším podielom a pritom často potom na úkor malých vlastníkov, ktorí majú roztrúsené podiely.  Tu ale upozorňujeme na konanie starostu, ktorý aj napriek tomu, že v obci už bežia pozemkové úpravy, tak opakovane odsúhlasuje vysporiadanie vlastníckych vzťahov pomocou GP a to nie iba v intraviláne obce kde je to prirodzené, ale aj ďaleko mimo územia intravilánu, kde opakovane podpisuje územnoplánovaciu informáciu, že parcely po vzniku GP sú v súlade s územným plánom a sú určené na výstavbu, čo v skutočnosti na základe platného územného plánu z roku 1995 nie je pravda. Bez takého potvrdenia totiž nie je možný zápis GP do katastra nehnuteľností. Opakovane pritom upozorňujeme že vysporiadanie vlastníctva týmto spôsobom je pre ľudí viac na škodu ako na úžitok. Vznikajú tzv. hrebene, ktoré nemajú žiadne nadväznosti a pri vykonávaní pozemkových úprav budú iba zbytočnými prekážkami pri návrhu nového usporiadania pozemkov a tiež znevýhodňujú malých vlastníkov.

Okrem toho že to nie je právne v poriadku to spôsobuje aj to, že v podstate ľudia si takouto úpravou  zafixujú stav kde zostane množstvo drobných parciel, ktoré síce budú mať vlastníctvo v 1/1, ale budú to roztrúsené malé parcely na veľkom území s množstvom uličiek. Pomocou GP sa vyriešia vzťahy v páse tzv. 20-tke, takže ak nejaký vlastník má podiel aj v susednej 20-tke a tá už nie je predmetom úprav v GP tak tento podiel už sa neupravuje. Takto si ľudia opäť iba zachovajú nepriaznivý stav z čias komunizmu, pritom ale pre všetkých by malo byť zaujímavé aby sa im malé podiely sceľovali do väčších celkov. Na to, aby sa to urobilo inak a hlavne lepšie, slúžia pozemkové úpravy. Ak by sa, ale upravovalo pozemkovými úpravami, tak tie sa vykonávajú na väčšej ploche a tým riešia územie komplexnejšie a teda dokážu aj pospájať roztrúsené podiely.

Starosta reagoval, že iba chce ľuďom pomôcť s vysporiadaním pozemkov.

Poslankyňa Ing. Anna Laššáková si myslí, že občania sú málo informovaní a navrhuje zabezpečiť panel na obecnú stránku, ktorý by sa venoval riešeným problematikám obce, či už JPÚ, územnému plánu, kultúre alebo pripravovanému vysporiadaniu miestnych komunikácií a pod.

V budúcnosti do Sihelníka napíše článok o JPÚ s návrhmi lokalít, v ktorých by mohlo pokračovať vysporiadanie formou JPÚ. Bude sa to realizovať prieskumom – anketou, v ktorej lokalite by sa pokračovalo s vysporiadaním touto formou.

Svoj záujem o lokality budú mať občania možnosť vyjadriť formou anketového lístka, ktorý doručia do schránky na chodbe obecného úradu v Sihelnom, následne to obec vyhodnotí.

Žiadateľom o vysporiadanie pozemkov formou JPÚ nemusí byť len obec, môže to byť aj napr. spoločenstvo vlastníkov.

**7. Územný plán obce**

Poslanci upozornili starostu na to, že sa nepodarilo zabezpečiť stretnutie s Ing. arch. Barčiakom, uznesenie nie je stále splnené. Starosta Mgr. Ľubomír Piták sa vyjadril, že telefonoval s Ing. arch. Barčiakom, ktorý mu navrhol 2 termíny, kedy by mohol prísť do Sihelného. Navrhli pracovné stretnutie s Ing. arch. Barčiakom na 15. 3. 2024 o 15.30 hod., ktoré sa uskutoční v kultúrnom dome malej sále.

Na tomto stretnutí sa bude riešiť hlavne rozsah pozemkov na IBV, výhľad do budúcnosti, zakreslenie existujúcich domov do územného plánu obce, dokreslenie ciest tiež lokality na priemysel, kultúru, rekreáciu šport atď.

**8. Vodovod Lengy**

Starosta informoval, že sa pripravujú dokumenty ohľadom uloženia vodovodného potrubia. Potrebuje súhlasy dotknutých vlastníkov. Dá sa to riešiť ohláškou drobnej stavby.

**9. Rôzne**

**1. Majetkové priznanie starostu obce Mgr. Ľubomíra Pitáka**

Poslanci, ktorí berú na vedomie majetkové priznanie starostu obce Mgr. Ľubomíra Pitáka:

Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

**2. Žiadosť Mgr. Martiny Brezoňákovej, Sihelné 216, o predlženie nájomnej zmluvy na 2 roky**

Poslanci, ktorí schvaľujú pridelenie nájomného bytu na dva roky:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**3. Žiadosť Patrície Brišákovej, Sihelné 308, o predlženie nájomnej zmluvy na 2 roky**

Poslanci, ktorí schvaľujú pridelenie nájomného bytu na dva roky:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**4. Žiadosť Moniky Jurkyovej, Sihelné 485 o predlženie nájomnej zmluvy na 2 roky**

Poslanci, ktorí schvaľujú pridelenie nájomného bytu na dva roky:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**5. Žiadosť Martina Záhumenského, Sihelné 408, o predlženie nájomnej zmluvy na 2 roky**

Poslanci, ktorí schvaľujú pridelenie nájomného bytu na dva roky:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**6. Žiadosť Miroslava Ľudmu, Sihelné 485 o predlženie nájomnej zmluvy na 2 roky**

Poslanci, ktorí schvaľujú pridelenie nájomného bytu na jeden rok:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**7. Žiadosť Márie Skurčákovej, Sihelné 485 o predlženie nájomnej zmluvy na 5 rokov**

Poslanci, ktorí schvaľujú pridelenie nájomného bytu na dva roky:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**8. Žiadosť Márie Jarošovej, Štefana Rusnáka, Jána Brandysa, Antona Brandysa, Romana Brezoňáka, Dominika Miklušáka, Nikoly Miklušákovej, Lukáša Bandíka o začlenenie parciel do Územného plánu obce Sihelné**

Ide o parcely na LV 3832, LV 3606, LV 3833, LV 3834, LV 3835, LV 3836, LV 3836, LV 3837, LV 3838, LV 3839.

Táto žiadosť bude predložená a prekonzultovaná s Ing. arch. Barčiakom na stretnutí 15. 3. 2024.

Poslanci, ktorí berú na vedomie žiadosť o začlenenie parciel do územného plánu obce Sihelné:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**9. Žiadosť o pridelenie finančnej dotácie pre stolnotenisový oddiel v sume 400 €**

Žiadosť o finančný príspevok je treba požiadať do 31. 10., ešte pred prípravou rozpočtu na nasledujúci rok. Tieto sumy nie sú potom narozpočtované.

Poslanci, ktorí schvaľujú finančnú dotáciu v sume 300 €:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**10. Petícia za opravu panelovej cesty smerom k bývalému poľnohospodárskemu družstvu**

Občania panelovej cesty žiadajú o opravu panelovej cesty. Dočasne sa diery zasypú tvrdším materiálom. Keď sa ustáli počasie obec zabezpečí panely a opraví cestu.

Poslanci, ktorí berú na vedomie túto žiadosť:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

Proti:

Zdržal:

**11. Žiadosť Centra voľného času Maják, Námestovo, Komenského 487, 029 01 Námestovo, o poskytnutie príspevku pre deti navštevujúce záujmové útvary v sume 64,70 €**

Žiadosť o finančný príspevok je treba požiadať do 31. 10., ešte pred prípravou rozpočtu na nasledujúci rok. Tieto sumy nie sú potom narozpočtované.

Poslanci, ktorí schválili finančný príspevok vo výške 64,70 €:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**12. Žiadosť o vyčlenenie finančných prostriedkov z podielových daní na záujmovú činnosť – športové aktivity na rozpočtový rok 2024 pre CZŠ Sihelné v sume 2000 €**

Žiadosť o finančný príspevok je treba požiadať do 31. 10., ešte pred prípravou rozpočtu na nasledujúci rok. Tieto sumy nie sú potom narozpočtované.

Poslanci, ktorí schválili finančný príspevok vo výške 2 000 €:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**13. Žiadosť o vyčlenenie finančných prostriedkov na záujmovú činnosť – doprava na exkurzie, plavecký výcvik, školu v prírode a pod.**

Žiadosť o finančný príspevok je treba požiadať do 31. 10., ešte pred prípravou rozpočtu na nasledujúci rok. Tieto sumy nie sú potom narozpočtované.

Poslanci, ktorí schválili finančný príspevok vo 1 600 €:

Za: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Proti:

Zdržal:

**14. DHZ Sihelné, žiada obec o odpustenie nájmu za kultúrny dom**

Ide o poplatok za nájom počas konania hasičského plesu. Hasiči by chceli urobiť nejaký výlet – kúpanie s deťmi. Tento poplatok nebude vrátený, ale sa môže poskytnúť obcou autobus na túto akciu.

Za:

Proti: Miroslav Brandys, Mgr. Beáta Grižáková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Bc. Peter Vonšák, Mgr. Martina Vonšáková

Zdržal:

**10. Starosta informuje**

Starosta Mgr. Ľubomír Piták by chcel informovať, čo sa vybavilo od posledného zastupiteľstva. Ohľadom cintorína sa napísal list na SPF ohľadom vysporiadania neznámych vlastníkov – prevod pozemku.

SPF odporučil najskôr vysporiadať známych vlastníkov a až následne požiadať o prevod. Dal som vypracovať geometrický plán na cestu na cintorín, o ktorú požiadali niektorí vlastníci.

S architektom a pracovníkom Ľubomírom Mazurákom pripravili návrh, ako by mohol cintorín vyzerať. Hroby budú rozmiestnené podľa existujúcich noriem. S pochovávaním by sa najskôr pokračovalo nad novým cintorínom, Počíta sa s cestou okolo celého cintorína, ktorou by sa odvážala nepotrebná hlina a zabezpečil by sa lepší prístup na cintorín. Bude nutné vykonať práce na odvodnení celého cintorína.

V minulom roku sme schválili opravu strechy na bytovke 485. Na pôvodnú krytinu bonnský šindeľ sa nanesie fólia fatrafol. Mám cenovú ponuku od firmy Hydroizolácie v cene 20 388 € bez výmeny strešných okien a cenu 23 316 € s výmenou strešných okien.

Pokračujeme vo výstavbe haly na Tatru, už je prikrytá. Tiež je už opravené smetiarske auto.

Starosta uviedol, že do budúcna by potreboval zakúpiť montážnu plošinu, ktorá by sa používala pri výmene lámp, pri iných výškových prácach. Rebrík, ktorý používame nie je bezpečný, tiež je veľký a obmedzuje cestu.

Starosta povedal, že od mája sa začne s nadstavbou KD a opravou strechy.

Rozprával sa s projektantom ohľadom KD, o zapojení sa do výzvy na zateplenie verejných budov s cieľom zníženia energetickej náročnosti. Upozornil, že prístavba časti KD by bola neoprávnený náklad.

Po postavení nadstavby a výmene strechy, by to už boli výdavky oprávnené a až vtedy by sme sa zapojili do výzvy na zateplenie strechy, celého obvodového plášťa.

Vznikli by nám priestory, ktoré by sme mohli používať na služby.

Starosta uviedol, že sa pripravujú výzvy na zmenu verejného osvetlenia. Mohli by sme sa zapojiť. Doplnili by sa svietidlá na každý stĺp, v súčasnosti máme svetlo na každej druhom, treťom stĺpe. Úspora by nebola výrazná, lebo by bolo viacej svietidiel.

**11. Interpelácia poslancov**

Poslankyňa Mgr. Martina Vonšáková, uviedla, že by bolo treba doplniť osvetlenie na cintorín, smerom do domu smútku pri prvých schodoch.

Starosta odpovedal, že je tam osvetlenie, ak nesvieti tak vymenia žiarovku.

Poslankyňa Mgr. Martina Vonšáková vravela, že už upozorňovala na spadnutú rúru pri Vonšákoch. Starosta tento problém už nahlásil na správu ciest.

Poslankyňa Mgr. Beáta Grižáková požiadala, aby sa vysypala Veselovská cesta makadamom a či je cenová ponuka na opravu cesty gredovaním.

Cesta sa vysype makadamom, na gredovanie nie je cenová ponuka, s asfaltovaním časti cesty po most sa začne akonáhle sa ustáli počasie.

Poslanec Miroslav Brandys a poslankyňa Ing. Anna Laššáková sa opýtali, či máme výrok audítora ku účtovnej závierke.

Kontrolórka obce vysvetlila, že účtovná závierka je v poriadku, audítor nemá výhrady k účtovnej závierke. Výrok audítora je dôležitý aj pre jej správy, záverečný účet, projekty, ktoré obec žiada.

Poslankyňa Ing. Anna Laššáková by sa chcela opýtať ako je možné, že bola vyhlásená verejná súťaž na šatne OŠK, keď na predchádzajúcom zastupiteľstve, starosta uviedol že podmienky sú nastavené tak, že ich nedokážeme naplniť a do tejto výzvy sa nezapojíme, ale počkáme na nejakú inú výzvu s priaznivejšími podmienkami.

Starosta uviedol, že je výhodné mať niekoho vysúťaženého. Keby bola v budúcnosti nejaká výzva máme už vysúťaženého realizátora.

Poslankyňa Ing. Anna Laššáková by sa chcela spýtať, či máme skolaudovanú budovu požiarnej zbrojnice. Starosta uviedol že zatiaľ nie.

Poslanec Martin Kovalíček navrhol opravu veselovskej cesty frezingom, či nie je lacnejší ako makadam. Tiež podotkol, že nám urbariáty neplatia za prejazd.

Poslankyňa Bc. Dáša Chudiaková sa pýta, v akom stave je zmluva na parkovisku pri Dušanovi Brandysovi. Je ochotný podpísať zmluvu. Starosta uviedol, že sa pozrie na to.

Poslankyňa Bc. Dáša Chudiaková upozornila, že napísala sťažnosť na obec. Pri čistení chodníkov frézou sa jej poškodil schod. Uviedla, že viacerým domácnostiam sa poškodili predzáhradky. Tiež treba dávať pozor na chodníky, hrany sú zrýpané.

Starosta uviedol, že škodu uhradíme,  skúsime kúpiť gumový brit na frézu.

Poslankyňa Bc. Dáša Chudiaková, by popri ostatných komisiách zriadila komisiu verejného záujmu, kde by sa mohli obrátiť občania, keď niečo potrebujú alebo majú sťažnosť.

Chcela by sa poďakovať poslankyni Ing. Anne Laššákovej a poslancovi Miroslavovi Brandysovi, že pomáhajú obci či už s JPÚ alebo cintorínom.

Poslankyňa Bc. Dáša Chudiaková sa opýtala, či už je vyhodnotený projekt na ihrisko pri CZŠ.

Starosta uviedol, že tento projekt bol zrušený.

Poslanec Miroslav Brandys sa opýtal, či sa už riešia folklórne slávnosti.

Starosta uviedol, že áno, bude zvolaný prípravný výbor.

Poslanec Miroslav Brandys povedal, že by navrhol, aby sa na obecnej stránke zverejňovalo viacej informácii. Pripadá mu prázdna, mohli by sa zverejňovať niektoré oznamy v rozhlase napr. Vývoz odpadu, oznamy o prerušení dodávok energii a rôzne iné dôležité oznamy ktoré sa ohlasujú v obecnom rozhlase. Nie každý občan si ich stihne vypočuť, a tak by mal možnosť prečítať si to na stránke. Tiež by bolo dobre, aby na stránke vznikli záložky pre informácie k pozemkovým úpravám, územnému plánu, vysporiadaniu ciest, na ktorých by sa zverejňovali aktuálne informácie k jednotlivým projektom, v ktorých nebudú oznamy vo forme statusov, ale v ktorých sa budú uverejňovať úradné dokumenty.

Poslanec Miroslav Brandys ďalej podotkol, že obecná stránka je miestom prvého kontaktu občana s dianím v obci a mala podľa toho aj vyzerať a byť zdrojom informácii pre občanov. Treba aj obnoviť archív podujatí, nakoľko sa v obci usporadúvajú rôzne podujatia, a pritom na stránke to nie je vidieť. Bolo by bolo potrebné zakúpiť ďalšie moduly a doplniť obecnú stránku.

**12. Záver**

Na záver starosta obce poďakoval poslancom za spoluprácu.

Bc. Dáša Chudiaková .............................................

Peter Chudjak .............................................

Zapísala:

Mgr. Alena Vojtašáková .............................................

 Mgr. Ľubomír Piták

 starosta obce

**Uznesenia**

**zo zasadania Obecného zastupiteľstva obce Sihelné,**

**8. 3. 2024 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie**

1. Prehľad a správy kontrolóra o vykonaných kontrolách za obdobie IV. štvrťroka 2023
2. Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2023
3. Majetkové priznanie starostu obce Mgr. Ľubomír Pitáka
4. Žiadosť Štefana Glovaťáka, Sihelné 110, o výmenu pozemku
5. Žiadosť Márie Jarošovej, Štefana Rusnáka, Jána Brandysa, Antona Brandysa Romana Brezoňáka, Dominika Miklušáka, Nikoly Miklušákovej, Lukáša Bandíka o začlenenie parciel do územného plánu obce Sihelné
6. Petícia za opravu panelovej cesty smerom k bývalému poľnohospodárskemu družstvu Lengy

**B. Ukladá**

1. Zakúpiť panely a opraviť ulicu pri CZŠ

2. Na budúce zastupiteľstvo pozvať právničku, ktorá by nás informovala o možnosti

 majetkového vysporiadania obecných ciest

3. Zvolať pracovné stretnutie s Ing. arch. Vladimírom Barčiakom na 15. 3. 2024

**E. Schvaľuje**

1. Program rokovania obecného zastupiteľstva

2. Žiadosť Mgr. Martiny Brezoňákovej, Sihelné 216, o predlženie nájomnej zmluvy na 2 roky

3. Žiadosť Patrície Brišákovej, Sihelné 308, o predlženie nájomnej zmluvy na 2 roky

4. Žiadosť Moniky Jurkyovej, Sihelné 485 o predlženie nájomnej zmluvy na 2 roky

5. Žiadosť Martina Záhumenského, Sihelné 408 o predlženie nájomnej zmluvy na 2 roky

6. Žiadosť Miroslava Ľudmu, Sihelné 485 o predlženie nájomnej zmluvy na 1 rok

7. Žiadosť Márie Skurčákovej, Sihelné 485 o predlženie nájomnej zmluvy na 2 roky

8. Žiadosť o pridelenie finančnej dotácie pre Stolnotenisový oddiel v sume 300 €

9. Žiadosť Centra voľného času Maják o poskytnutie príspevku pre deti navštevujúce záujmové útvary v sume 64,70 €

10. Žiadosť o vyčlenenie finančných prostriedkov z podielových daní na záujmovú činnosť – športové aktivity na rozpočtový rok 2024 pre CZŠ Sihelné v sume 2 000 €

11. Žiadosť o vyčlenenie finančných prostriedkov na záujmovú činnosť – doprava na exkurzie, plavecký výcvik, školu v prírode a pod. v sume 1 600 €

**F. Neschvaľuje**

1 . Žiadosť DHZ Sihelné o odpustenie nájmu za kultúrny dom počas konania plesu

Mgr. Ľubomír Piták

 starosta obce